CELEX: 32022B0811
Language: sl
Date: 2022-03-24 00:00:00
Title: Sklep (EU) 2022/811 Enotnega odbora za reševanje z dne 24. marca 2022 o razrešnici glede izvrševanja proračuna in zaključnem računu Enotnega odbora za reševanje (SRB) za proračunsko leto 2020 (SRB/PS/2022/03) (Besedilo v angleškem jeziku je edino verodostojno)

24.5.2022   
               
               
                  SL
               
               
                  Uradni list Evropske unije
               
               
                  L 145/44
               
            
         SKLEP (EU) 2022/811 ENOTNEGA ODBORA ZA REŠEVANJE
         z dne 24. marca 2022
         o razrešnici glede izvrševanja proračuna in zaključnem računu Enotnega odbora za reševanje (SRB) za proračunsko leto 2020 (SRB/PS/2022/03)
         (Besedilo v angleškem jeziku je edino verodostojno)
         ENOTNI ODBOR ZA REŠEVANJE JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (1) ter zlasti členov 50(1)(b) in 63(8) Uredbe,
         ob upoštevanju členov 97, 98 in 99 finančne uredbe Enotnega odbora za reševanje z dne 17. januarja 2020,
         ob upoštevanju končnega zaključnega računa Enotnega odbora za reševanje za proračunsko leto 2020, kakor je bil sprejet 30. junija 2021 (v nadaljnjem besedilu: končni zaključni račun za leto 2020),
         ob upoštevanju letnega poročila Enotnega odbora za reševanje za proračunsko leto 2020, kakor je bil sprejet 7. maja 2021 (v nadaljnjem besedilu: letno poročilo za leto 2020),
         ob upoštevanju poročila Evropskega računskega sodišča o zaključnem računu Enotnega odbora za reševanje za proračunsko leto 2020 z odgovori Enotnega odbora za reševanje (v nadaljnjem besedilu: letno poročilo Računskega sodišča za leto 2020),
         ob upoštevanju poročila o končnem zaključnem računu za leto 2020, vključno z revizijskimi mnenji revizijske družbe Mazars Réviseurs d’Enterprises z dne 16. junija 2021 (v nadaljnjem besedilu: revizijsko poročilo družbe Mazars za leto 2020),
         ob upoštevanju poročila Evropskega računskega sodišča (v skladu s členom 92(4) Uredbe (EU) št. 806/2014) o vseh pogojnih obveznostih, nastalih zaradi opravljanja nalog Enotnega odbora za reševanje, Sveta ali Komisije v skladu z uredbo o enotnem mehanizmu za reševanje za proračunsko leto 2020 (v nadaljnjem besedilu: poročilo Računskega sodišča o pogojnih obveznostih za leto 2020),
         ob upoštevanju letnega notranjega revizijskega poročila za leto 2020 z dne 14. decembra 2020 –
         SPREJEL NASLEDNJI SKLEP:
         
            Edini člen
            
               1.   podeli se razrešnica predsedniku Enotnega odbora za reševanje v zvezi z izvrševanjem proračuna odbora za proračunsko leto 2020;
            
            
               2.   odobri se zaključni račun Enotnega odbora za reševanje za proračunsko leto 2020;
            
            
               3.   navedejo se njegove pripombe v predlogu spodaj;
            
            
               4.   predsednika Enotnega odbora za reševanje se pozove, naj o tem sklepu obvesti Svet, Komisijo in Računsko sodišče ter poskrbi za objavo tega sklepa v Uradnem listu Evropske unije (serija L) in na spletišču Enotnega odbora za reševanje.
               Ta sklep začne veljati na dan podpisa.
            
         
         
            
               
                  Za Enotni odbor za reševanje
               
               Birgit RODOLPHE
               
                  članica plenarnega zasedanja
               
            
         
         
            (1)  UL L 225, 30.7.2014, str. 1.